Heldur Meelak

Heldur Meelak (28. detsember 1928 Tallinn – 20. aprill 1988) oli eesti insener ja mudellendur.

 Elulugu 
Ta lõpetas 1947. aastal Tallinna 2. Keskkooli eksternina ja 1951. aastal Tallinna Polütehnilise Instituudi elektrijaamade soojusenergeetika seadmete erialal.

Meelak töötas pärast ülikooli lõpetamist mitmes elektrijaamas ja dispetšertalituses valveinsenerina ning 1957. aastast Eesti Energia soojustehnika talituses, juhtides üleminsenerina 20-liikmelist inseneride kollektiivi, kelle põhiülesandeks oli soojuselektrijaamade katelde seadistamine ja evitamine. Tema juhtimisel projekteeriti ja võeti kasutusele Balti soojuselektrijaamas järelküttepindade haavelpuhatusseadmed ja ökonomaiserite vibropuhastusseadmed, tegeleti koldeekraanide puhastamisega.

Meelak astus 6-aastaselt Tallinna Aeroklubi aviomudelismi ringi, tuli aastatel 1947–1948 purimudelite klassis NSV Liidu meistriks, tema lennuaparaat püstitas 1950. aastal kõrgusega 1895 m maailmarekordi, oli NSV Liidu koondise liige. Tema juhendaja oli Endel Helme.

 Tunnustus 

 1977 Eesti NSV teeneline leiutaja

 Isiklikku 
Tema abikaasa oli arhitekt Malle Meelak, nende tütar oli laulja ja laulupedoog Katrin Ehala, poeg oli jurist ja poliitik Indrek Meelak.

 Viited 

Kategooria:Eesti insenerid
Kategooria:Eesti sportlased
Kategooria:Tallinna Reaalkooli vilistlased
Kategooria:Tallinna Tehnikaülikooli vilistlased
Kategooria:Eesti NSV teenelised leiutajad
Kategooria:Metsakalmistule maetud
Kategooria:Sündinud 1928
Kategooria:Surnud 1988